Eugen Pauliny

Prof. PhDr. Eugen Pauliny, DrSc. (* 13. december 1912, Zvolen† 19. máj 1983, Bratislava) bol slovenský jazykovedec a vysokoškolský pedagóg. Bol pracovníkom Slovenskej akadémie vied a umení a stredoškolským profesorom. Od roku 1945 pôsobil na Filozofickej fakulte Univerzity Komenského v Bratislave. Vydal základné diela slovenskej jazykovedy. Pauliny bol jeden z vedúcich osobností slovenskej jazykovedy po druhej svetovej vojne.Pauliny, Eugen. In: 

 Životopis 
Narodil sa v rodine železničiara Jána Paulinyho (* 1875 – † 1914) a jeho manželky Márii rod. Midlárovej (* 1876). Základnú školu a reformné reálne gymnázium navštevoval vo Zvolene. V rokoch 19301935 študoval na Filozofickej fakulte Univerzity Komenského. Po ukončení štúdia pôsobil dva roky ako stredoškolský učiteľ na gymnáziu vo Zvolene. V rokoch 19371943 asistent na Filozofickej fakulte UK. Na Univerzite Komenského postupne získal tituly PhDr. (1938), doc. (1943) a profesor (1945). V rokoch 19341945 pracoval v Slovenskej akadémii vied. Na Filozofickej fakulte Univerzity Komenského ďalej učil ako profesor slovenského jazyka v rokoch 19451950 a profesor slovenskej a všeobecnej jazykovedy v rokoch 19531979. Zároveň bol v rokoch 19641977 vedúcim Katedry slovenského jazyka a v rokoch 19691970 prorektor Univerzity Komenského. V roku 1951 korektor vydavateľstva Práca. V rokoch 19511953 redaktor Pedagogického vydavateľstva. V roku 1979 odišiel do dôchodku. Roku 1969 vyznamenaný Radom práce.

 Publikácie 
 Štruktúra slovenského slovesa (1943)
 Krátka gramatika slovenská (1960, 1980)
 Fonologický vývin slovenčiny (SAV Bratislava 1963)
 Slovesnosť a kultúrny jazyk Veľkej Moravy (1964)
 Slovenská gramatika, spoluautori: J. Ružička, J. Štolc (SPN Bratislava 1968)
 Dejiny spisovnej slovenčiny I. Od začiatkov až po Ľudovíta Štúra (Bratislava 1971)
 Slovenská gramatika, spoluautori: E. Pauliny, O. Bachorík (SPN Brat. 1981)
 Dejiny spisovnej slovenčiny od začiatkov po súčasnosť (Veda Bratislava 1983)
 Vývin slovenskej deklinácie (1990)

 Referencie 

 Externé odkazy 
  Eugen Pauliny – významný slovenský jazykovedec 

Kategória:Slovenskí jazykovedci
Kategória:Slovenskí slovakisti
Kategória:Slovenskí vysokoškolskí pedagógovia
Kategória:Vyučujúci na Filozofickej fakulte Univerzity Komenského v Bratislave
Kategória:Pracovníci Jazykovedného ústavu Ľudovíta Štúra SAV
Kategória:Nositelia Radu práce
Kategória:Absolventi Filozofickej fakulty Univerzity Komenského v Bratislave
Kategória:Osobnosti zo Zvolena